Wienin keskustaa ja Tonavan vartta on parasta tutkia jalkaisin, eli ota mukaan hyvät kävelykengät. Kaupungista on myös helppo vuokrata polkupyörä, jolla pääsee liikkumaan kätevästi laajemmalla alueella. Kaupungin joukkoliikennejärjestelmä on erinomainen, joten kaupunginosasta toiseen siirtyminen käy kätevästi busseilla, raitiovaunuilla ja metroilla. Etenkin U-Bahn-metro on matkailijoiden keskuudessa suosittu. Kaikkiin kulkuvälineisiin käy sama lippu, jonka voi ostaa esimerkiksi lippuautomaateista metro- ja raitiovaunuasemilta.